Tmien ħaddiema f'minjiera tal-faħam fiċ-Ċina ġew salvati filwaqt li 21 oħra għadhom maqbuda wara li għargħar qata' l-provvista tal-elettriku taħt l-art u kawża t'hekk inqatgħet il-komunikazzjoni. L-inċident seħħ is-Sibt filgħaxija. Ħaddiema tas-salvataġġ qed jippruvaw jippumpjaw l-ilma 'l barra bit-tama li ma jdumux ma jsalvaw lil dawk maqbuda, madanakollu l-operazzjoni ta' salvataġġ mhix qed tkun waħda faċli. Dawn l-inċidenti huma komuni fiċ-Ċina tant li f'Jannar li għadda wkoll kien hemm ħaddiema li damu ġimagħtejn maqbuda.